בס"ד **פרויקט "גשרים לשלום" (האנגאאוט מנהיגות)** אורט עכו

"גשרים לשלום" הוא פרויקט שמפעילים בשיתוף רשת "אורט", "גוגל" ו"מרכז פרס לשלום". הפרויקט נועד ליצור מפגשים וירטואליים בין בני נוער יהודים וערבים באמצעות תוכנת המחשב hangout מתוך מטרה לקרב ביניהם ולמצוא נושאי שיחה משותפים.  
  
**שנת הלימודים תשע"ד:**  
ביה"ס השתתף בפרויקט מול ביה"ס אורט חילמי שפעי בעכו, מצד ביה"ס השתתפו בפרויקט 19 תלמידים (18 מכיתה י' ועוד תלמידה מי"א) התלמידים פעלו במעגלי מפגש קבועים מול ביה"ס השני, תחילה היתה חשדנות רבה ומתיחות אך לאט לאט התחיל חיבור שבא לידי ביטוי בעיקר בנסיעה משותפת של שני בתי הספר לביקור ב"מרכז פרס לשלום" ביפו וההווי שנוצר במהלך היום באוטובוס ובמרכז עצמו היה מיוחד.

במהלך המפגשים דנו התלמידים בנושאים הקשורים ל"קבלת השונה", סובלנות ופתיחות, להדגשת המשותף בין שני העמים ולא המפריד.

שיאה של הפעילות השנה היה פרויקט משותף של סיור אותו תיכננו התלמידים באתרי מורשת יהודית-ערבים בעיר עכו מתוך כבוד להיסטוריה המשותפת של שני העמים בעיר ומתוך מחשבה ליצור עתיד טוב יותר לשני העמים.

את הפעילות ליוותה הפקה של חברת "גוגל" שהפיקה סרטון מיוחד שהפך את הפרויקט של שני בתי הספר לפרויקט הדגל של "גשרים לשלום" השנה.  
בנוסף, התארחו 2 תלמידים שהשתתפו בפרויקט (אחד מכל בי"ס) בתכנית הבוקר של אברי גלעד בערוץ 2 וסיפרו על הפרויקט.  
  
**שנת הלימודים תשע"ה:**  
ביה"ס משתתף במתכונת רחבה יותר, נבחרה כיתה אורגנית י/1 שכ-30 מתלמידיה נוטלים חלק שוב מול ביה"ס אורט חילמי שפעי בעכו.  
פגישות של מעגלי האנגאאוט ופגישות פנים אל פנים. נסיעה משותפת ל"מרכז פרס לשלום" שהתקיימה בחודש פברואר והיתה מוצלחת מאוד.  
לפרויקט הסיום השנה בחרנו לקיים טורניר ספורט קהילתי שבו ישתתפו גם תלמידים מבתי הספר היסודיים בעיר עכו מתוך מסר לקהילה שמשדר דו קיום וכבוד הדדי.